google/wiki40b huggingface dataset:
Υπερασπιστές Βορείου Ελλάδος

Η ΥΒΕ , συντομογραφία των Υπερασπιστών Βορείου Ελλάδος, η οποία μετονομάστηκε σε Πανελλήνια Απελευθερωτική οργάνωση ΠΑΟ, τον Ιούλιο του 1942 και ήταν αντιστασιακή και κατόπιν αντικομμουνιστική οργάνωση.Σύμφωνα με το 2ο άρθρο του ιδρυτικού της, σκοπός της ΥΒΕ ήταν η εξουδετέρωση κάθε ξενικής προπαγάνδας που απέβλεπε στην απόσπαση βορείων επαρχιών της Ελλάδος (Ηπείρου, Μακεδονίας, Θράκης)και τη διατήρηση και εξύψωση του ελληνικού εθνικού φρονήματος 
Η ΥΒΕ απευθύνθηκε εγγράφως στη τότε εξόριστη κυβέρνηση του Καΐρου για ν΄αναληφθεί κάθε προσπάθεια προς όφελος του συμμαχικού αγώνα, να στιγματιστούν απ΄τους Συμμάχους οι βουλγαρορουμανικές ανθελληνικές ενέργειες και να διατεθούν στην οργάνωση το ταχύτερον υλικά μέσα.
Νέα Σουηβία

Η Νέα Σουηβία (γερμανικά: Neuschwabenland‎) είναι το χαρτογραφικό όνομα που δίνουμε στην Γη της Βασίλισσας Μάουντ, η οποία, σήμερα, είναι εξαρτημένο έδαφος της Νορβηγίας, μετά τη Συνθήκη της Ανταρκτικής.
Η Νέα Σουηβία είχε εξερευνηθεί από τη Ναζιστική Γερμανία, στις αρχές του 1939, και το πλοίο που εξερεύνησε την περιοχή λεγόταν Schwabenland, το όνομα της γερμανικής περιοχής της Σουηβίας.

Ιστορικό

Όπως πολλές άλλες χώρες, η Γερμανία, έστειλε αποστολές στη περιοχή της Ανταρκτικής στα τέλη του 19ου και στις αρχές του 20ου αιώνα. Οι περισσότερες ήταν επιστημονικές.
Τα τέλη του 19ου αιώνα οι αποστολές στο Νότιο Ειρηνικό, τη Νότια Γεωργία, στις Νήσους Κεργκελέν και στις Νήσους Κροζέ ήταν αστρονομικές. Έτσι συνεργάστηκαν με άλλες εθνικές ερευνητικές αποστολές. Η Γερμανική Αυτοκρατορία επικεντρώθηκε στην Ανταρκτική από το 19ο αιώνα.
Η πρώτη γερμανική αποστολή στη Ανταρκτική ήταν η εκστρατεία Γκας από το 1901 – 1903 με επικεφαλής τον βετεράνο της Αρκτικής και καθηγητή γεωλογίας Ερρίκο Φον Ντρικάλσκι. Στην πρώτη αποστολή χρησιμοποίησε αερόστατο, η πρώτη εξερεύνηση της Ανταρκτικής με αερόστατο στον κόσμο.
Τα μέλη της αποστολής βρήκαν και έδωσαν στην περιοχή το όνομα Γη του Κάιζερ Γουλιέλμου Β’. Η δεύτερη Γερμανική εκστρατεία στην Ανταρκτική πραγματοποιήθηκε από το 1911 έως το 1912. Ο επικεφαλής της εκστρατείας, Γουλιέλμος Φίλσνερ είχε στόχο τη διάβαση της Ανταρκτικής για να μάθει αν υπήρχε κι άλλο γη. Ο στόχος αυτός δεν πραγματοποιήθηκε ποτέ.
Μία αποστολή ανακάλυψε μια ακτογραμμή και την ονόμασε Ακτή Λεοπόλδου. Ένας Γερμανικός στόλος φαλαινοθηρικών είχε σταλεί προς την Γερμανική ερευνητική αποστολή. Και όταν ο στόλος γύρισε στην Γερμανία με επιτυχία τη άνοιξη του 1938, τα σχέδια για μια τρίτη Γερμανική ερευνητική αποστολή είχαν ξεκινήσει.
Καταφασία

H καταφασία είναι διανοητική διαταραχή ομιλίας που περιλαμβάνει συνεχή επανάληψη, από τον ασθενή, της ίδιας λέξης ή φράσης, ή επανάληψη ακολουθίας λέξεων χωρίς αυτές να σχηματίζουν κάποια κατανοητή πρόταση. Σύμφωνα με τον διαγνωστικό κώδικα της Αμερικάνικης Ψυχολογικής Ένωσης η καταφασία δεν κατατάσσεται ως διαταραχή αλλά ως σύμπτωμα για τη διάγνωση σχιζοφρένειας.
Lunar Orbiter 3

Αποστολή

Το Lunar Orbiter 3 εκτοξεύθηκε στις 5 Φεβρουαρίου 1967 με πύραυλο Atlas-Agena D από το ακρωτήριο Κανάβεραλ.
Η λήψη φωτογραφιών ξεκίνησε στις 15 Φεβρουαρίου και συνεχίστηκε μέχρι και τις 23 του ίδιου μήνα. Ακολούθησε η επεξεργασία και αποστολή των φωτογραφιών στην Γη, όμως στις 4 Μαρτίου παρουσιάστηκε βλάβη που είχε σαν αποτέλεσμα να μην μπορεί να γίνει ανάγνωση περίπου του 25% του φωτογραφικού υλικού. Συνολικά ελήφθησαν 182 φωτογραφίες της ορατής και της αθέατης από την Γη πλευράς της Σελήνης. Στις 9 Οκτωβρίου 1967 το Lunar Orbiter 3 προσέκρουσε, κατόπιν εντολής, στην σεληνιακή επιφάνεια.
Καστέλλι Καλύμνου

Το Καστέλλι είναι παραθαλάσσιο κάστρο στην βορειοδυτική Κάλυμνο χτισμένο στο βραχώδη άκρο του ακρωτηρίου Ασπροπουντάρι. Βρίσκεται απέναντι από το Κάστρο Αγίου Κωνσταντίνου Τελένδου και διατηρούσε οπτική επαφή με το Κάστρο Γαλατιανής.
Κτίστηκε στην βυζαντινή περίοδο για την αντιμετώπιση κυρίως των Αραβικών επιδρομών κι έλεγχε το θαλάσσιο πέρασμα ανάμεσα σε Κάλυμνο και Τέλενδο. Είχε τείχος, προτείχισμα, πύργους για καλύτερη άμυνα, τειχισμένη ακρόπολη με πρόσβαση από κτιστή κλίμακα και τρεις πύλες. Στο εσωτερικού του ερείπια από πολλά κτίρια δείχνουν ότι είχε δημιουργηθεί οικισμός. Άγνωστο πότε ακριβώς εγκαταλείφθηκε , πιστεύεται κατά τον 10ο αιώνα άρχισε να μειώνεται η χρήση του ώσπου εγκαταλείφθηκε εντελώς.
Ναρέιν Καρθικέγιαν

Βιογραφικά στοιχεία

Ο Καρθικέγιαν γεννήθηκε στο Κουαμπατόρε της Ινδίας. Ο πατέρας του, Κακάρλα Καρθικέγιαν, ήταν επίσης οδηγός αγώνων αυτοκινήτου και μητέρα του ήταν η Σειλά Ναϊντού. Φοίτησε στο Αγγλοϊνδικό Γυμνάσιο Στέινς του Κουαμπατόρε. Για τον μηχανοκίνητο αθλητισμό άρχισε να ενδιαφέρεται από πολύ νωρίς, δηλαδή από τότε που ο πατέρας του είχε στεφθεί επτά φορές Πρωταθλητής στο Ράλι Νότιας Ινδίας.

Φόρμουλα 1

Ως πιλότος της Φόρμουλα 1 αγωνίστηκε για πρώτη φορά τη σαιζόν του 2005 με την ομάδα Τζόρνταν Γκραν Πρι, αργότερα έκανε συμβόλαιο για τις σαιζόν 2011 και 2012 με την Χισπάνια Ρέισινγκ Τιμ.
Δημήτριος Νικολάρας

Η ζωή του

Γεννήθηκε το 1798 στα Ψαρά. Σε ηλικία δέκα χρονών πήγε στην Οδησσό, όπου τον παρέλαβε ο Βαρβάκης και τον έστειλε στο εκεί γυμνάσιο της Χίου.
Επέστρεψε στην πατρίδα του το 1821 και έλαβε μέρος στην εκστρατεία της Χίου και στην Ερησό. Διέπρεψε στην πυρπόληση στην Σάμο. Το 1822 έγινε υποπλοίαρχος και έλαβε βέρος σε δύο εκστρατείες της Κασάνδρας, και κατόπιν στην Ναυμαχία της Πάτρας. Πήρε επίσης μέρος στην μάχη του κόλπου της Αργολίδας, και το 1824 έγινε πυρπολητής του Κωνσταντίνου Κανάρη.
Συνέχισε να πολεμάει σε όλες τις μάχες και ναυμαχίες. Διορίστηκε υποπλοίαρχος του εθνικού πολεμικού βρικίου «Αντίζηλος».
Πήρε σταδιακά προαγωγή κατά την διάρκεια της υπηρεσίας του και έγινε Πλωτάρχης και Λιμενάρχης Πατρών.
Απεβίωσε στην Αθήνα το 1881.
Μαθητική Ανεξάρτητη Κίνηση

Υπεύθυνος ΜΑΚΙ

Ο Υπεύθυνος ΜΑΚΙ ορίζεται σύμφωνα με τον Κανονισμό λειτουργίας της ΟΝΝΕΔ και είναι μέλος του Εκτελεστικού Γραφείου.
Αρμοδιότητες του Υπεύθυνου ΜΑΚΙ είναι η έκφραση και η εξωτερίκευση των αποφάσεων και κατευθύνσεων της ΜΑΚΙ. 

Ηγείται της δράσης της ΜΑΚΙ, εγκρίνει το πρόγραμμα αυτής και την εκπροσωπεί σε όλες τις εκδηλώσεις. 

Ο Υπεύθυνος ΜΑΚΙ προΐσταται της Οργάνωσης, συντονίζει, κατευθύνει και εποπτεύει τη λειτουργία της. 

Προεδρεύει όλων Οργάνων της ΜΑΚΙ. 

Αποφασίζει για τη σύσταση και σύνθεση ειδικών Γραμματειών, όπως κρίνει, στα πλαίσια λειτουργίας της Κεντρικής Οργάνωσης της ΜΑΚΙ.                                     
Τέλος, επικυρώνει όλες τις αποφάσεις του Μαθητικού Τμήματος.                          
Σημερινός Υπεύθυνος της ΜΑΚΙ είναι η  Κατερίνα – Πηγή Σταύρου . Αναπληρωτές Υπεύθυνοι είναι ο  Δημήτρης Μάγγελ και ο Δημήτρης Ντόντης.

Κεντρική Γραμματεία ΜΑΚΙ

Η Κεντρική Γραμματεία της ΜΑΚΙ ορίζεται με απόφαση του Υπευθύνου ΜΑΚΙ.
Η Κεντρική Γραμματεία της ΜΑΚΙ είναι το εκτελεστικό και καθοδηγητικό όργανο της ΜΑΚΙ. 

Είναι υπεύθυνη για την εποπτεία της λειτουργίας των Τοπικών Οργανώσεων ΜΑΚΙ και συμβάλει στη διαμόρφωση των δράσεων τους. 

Διαμορφώνει, εισηγείται και υλοποιεί το πρόγραμμα δράσης της ΜΑΚΙ και εξειδικεύει τις γενικές κατεύθυνσης της ΜΑΚΙ. 

Τέλος, έχει την ευθύνη έκφρασης των διακηρυγμένων θέσεων της ΜΑΚΙ για κοινωνικά, πολιτικά, οικονομικά και μαθητικά ζητήματα.

Διεθνής Παρουσία

Η ΜΑΚΙ είναι ιδρυτικό μέλος της Ευρωπαϊκής Ένωσης Μαθητών - European Pupils Association (EUPAS).
Η ίδρυση της Ένωσης υπογράφηκε από επτά επικεφαλής μαθητικών οργανώσεων της Ευρώπης, στην ιδρυτική διάσκεψη που έλαβε χώρα την 1 Απριλίου 2014 στις Βρυξέλλες.
Mέλη του EUPAS αποτελούν κεντροδεξιές μαθητικές οργανώσεις της Ευρώπης και σκοπός της ένωσης είναι η συνεργασία των μελών της για την βελτίωση της δευτεροβάθμιας εκπαίδευσης στην Ευρώπη.  
Την ένωση απασχολούν και άλλα ζητήματα όπως κοινωνικά, οικονομικά, πολιτιστικά.
Βάλτερ Λόνγκο

Καριέρα

Με καταγωγή από τη Γένοα, της Ιταλίας, ο Βάλτερ Λόνγκο παρακολούθησε το University of North Texas παίρνοντας ειδίκευση στη Βιοχημεία.
Το 1992 συμμετείχε στο εργαστήριο για «περιορισμό των θερμίδων» πρωτοπόρου Roy Walford στο UCLA όπου σπούδασε σχετικά με τον περιορισμό των θερμίδων και τη γήρανση του ανοσοποιητικού συστήματος. Ολοκλήρωσε το PhD του με μια διατριβή στη Βιοχημεία μελετώντας αντιοξειδωτικά ένζυμα και αντιγηραντικά γονίδια υπό τον Joan Valentine στο UCLA το 1997 και τη μεταδιδακτορική του εκπαίδευση στη νευροβιολογία του Αλτσχάιμερ υπό τον Caleb Finch στο University of Southern California. Από το 1997 είναι μέλος του προσωπικού της USC Davis School of Gerontology και του Ethel Percy Andrus Gerontology Center.

Ενδεχόμενες συγκρούσεις ενδιαφέροντος

Ο Βάλτερ Λόνγο είναι ένας εκ των ιδρυτών της L-Nutra Inc., μιας εταιρίας που προωθεί συμπληρώματα διατροφής.

Εμφανίσεις στα ΜΜΕ

Το 2011, παρουσιάστηκε στο Through the Wormhole with Morgan Freeman για την έρευνά του για τη μακροζωία.
Επίσης το 2011 προβλήθηκε στο Γαλλικό ντοκιμαντέρ για την ολιγοφαγία The Science of Fasting από τον Thierry De Lestrade και τη Sylvie Gilman.
Τον Αύγουστο του 2012 προβλήθηκε στο ντοκιμαντέρ του BBC2 Horizon Φάε, Νήστεψε και Ζήσε περισσότερο από τον Michael J. Mosley.
Τίποτα

Τίποτα ονομάζεται το ουσιαστικό που σημαίνει την απουσία του οτιδήποτε. Σε άλλη χρήση, το τίποτα σημαίνει την έλλειψη σημασίας, ενδιαφέροντος, αξίας, σχέσης, ή σημαντικότητας από κάποιο πράγμα ή μία έννοια. Ανυπαρξία ονομάζεται η κατάσταση κατά την οποία δεν υπάρχει τίποτα, η κατάσταση της μη ύπαρξης.

Παρμενίδης

Ένας από τους πιο πρώιμους δυτικούς φιλόσοφους που θεώρησαν το "τίποτα" ως ιδέα, ήταν ο Έλληνας της σχολής του μονισμού, Παρμενίδης (5ος αιώνας π.Χ.). Είπε πως το τίποτα δεν μπορεί να υπάρξει, λόγω του εξής λογικού συλλογισμού: Για να μιλήσει κανείς για κάτι, πρέπει να μιλήσει για κάτι που υπάρχει. Από τη στιγμή που κάποιος μπορεί να μιλήσει για κάτι στο παρελθόν, αυτό το πράγμα μάλλον συνεχίζει να υπάρχει (κατά μία έννοια) τώρα, και από αυτό, ο Παρμενίδης καταλήγει στο ότι δεν υπάρχει η αλλαγή. 
Ο Παρμενίδης είχε το σεβασμό των άλλων φιλοσόφων, και επηρέασε, μεταξύ άλλων, τον Πλάτωνα και τον Σωκράτη. Ο Αριστοτέλης σκέφτεται σοβαρά τη θεωρία του Παρμενίδη, αλλά καταλήγει στο συμπέρασμα ότι: Παρ' όλο που αυτές οι απόψεις φαίνονται να έχουν λογική σε μία διαλεκτική συζήτηση, ωστόσο το να το πιστέψουμε μοιάζει γειτονικό με την τρέλα, όταν κάποιος αναλογίζεται τα γεγονότα.
Μ-μεθυλοβενζονιτρίλιο

Με κυάνωση μ-μεθυλοφαινυλαλογονιδίου

Με επίδραση κυανιούχου καλίου σε μ-μεθυλοφαινυλαλογονίδιο (μ-CH₃C₆H₄X), παράγεται μ-μεθυλοβενζονιτρίλιο:

Με αφυδάτωση μ-μεθυλοβενζαμιδίου

Με επίδραση αφυδατικών μέσων, όπως πεντοξείδιο του φωσφόρου (P₂O₅) ή πενταχλωριούχο φωσφόρο (PCl₅) ή θειονυλοχλωρίδιο (SOCl₂), σε μ-μεθυλοβενζαμίδιο παράγεται μ-μεθυλοβενζονιτρίλιο:

Με επίδραση μ-μεθυλοφαινυλομαγνησιαλογονιδίου σε χλωροκυάνιο

Με επίδραση μ-μεθυλοφαινυλομαγνησιαλογονίδιου σε χλωροκυάνιο (ClCN) παράγεται μ-μεθυλοβενζονιτρίλιο:

Υδρόλυση

1. Με μερική υδρόλυση μ-μεθυλοβενζονιτριλίου, παράγεται μ-μεθυλοβενζαμίδιο:
2. Με πλήρη υδρόλυση μ-μεθυλοβενζονιτριλίου, παράγεται μ-μεθυλοβενζοϊκό οξύ:

Παραγωγή μ-μεθυλοφαινυλοκετόνης

Με επίδραση οργανομαγνησιακής ένωσης (RMgX) και έπειτα υδρόλυση, παράγεται μ-μεθυλοφαινυλοκετόνη

Yδρογόνωση

1. Με καταλυτική υδρογόνωση παράγεται μ-μεθυλοβενζυλαμίνη:
2. Με επίδραση λιθιοαργιλιοϋδρίδιου παράγεται μ-μεθυλοβενζυλαμίνη:

Παραγωγή ενώσεων συναρμογής

Παράγει εύκολα διάφορες ενώσεις συναρμογής. Π.χ. με επίδραση χλωριούχου παλλάδιου παράγεται δι(μ-μεθυλοφαινυλοκυανο)διχλωροπαλλάδιο:
Μαλάμω (1960)

Η Μαλάμω είναι ελληνική ταινία του 1960. Γνωστή και ως: Μου Πήραν την Αγάπη μου.
Ρόμπερτ Γκάρετ

Βιογραφία

Προερχόταν από πλούσια οικογένεια και σπούδασε στο πανεπιστήμιο του Πρίνστον , στο πανεπιστήμιο διέπρεψε στον αθλητισμό και ήταν αρχηγός της πανεπιστημιακής ομάδας. Όταν αποφάσισε να πάρει μέρος στους ολυμπιακούς αγώνες του 1896 ο καθηγητής του Γουίλιαμ Σλόαν του πρότεινε να συμμετάσχει και στη δισκοβολία , ο Γκάρετ όταν ανακάλυψε ότι ο δίσκος ζυγίζει λιγότερο από 5 κιλά αποφάσισε να συμμετάσχει.

Ολυμπιακοί αγώνες

Στους Ολυμπιακούς αγώνες του 1896 στην Αθήνα ο Γκάρετ κατέκτησε 4 μετάλλια. Ήταν πρώτος και χρυσός ολυμπιονίκης στην σφαιροβολία με βολή στα 11.22" μέτρα και στη δισκοβολία με βολή στα 29.15" μέτρα, στη δισκοβολία πέτυχε την επίδοση στην τρίτη προσπάθεια αφού στις δύο πρώτες λόγω της αδέξιας στάσης που έπαιρνε στη μία προσπάθεια πήγε να κτυπήσει τους θεατές. Ήταν δεύτερος ολυμπιονίκης στο άλμα εις μήκος με άλμα 6.00 μέτρα και δεύτερος στο άλμα εις ύψος με άλμα 1.65 μ. και στα δύο αγωνίσματα πρώτος ήταν ο Κλαρκ.
Στους Ολυμπιακούς αγώνες του 1900 στο Παρίσι κέρδισε δύο χάλκινα μετάλλια. Ήταν τρίτος στη σφαιροβολία με βολή 12.37 μέτρα και στο άλμα εις τριπλούν άνευ φόρας με άλμα 9.50 μ. ενώ ήταν μέλος και της Αμερικανικής ομάδας στην διελκυστίνδα, πήρε μέρος και στη δισκοβολία χωρίς να διακριθεί.

Η ζωή μετά την Ολυμπιάδα

Στον επαγγελματικό τομέα έγινες τραπεζίτης και χρηματοδότησε αρχαιολογικές ανασκαφές στην Συρία, ο ίδιος ήταν συλλέκτης αρχαίων και μεσαιωνικών χειρογράφων. Το 1942 δώρισε την συλλογή του χειρογράφων στο πανεπιστήμιο του Πρίνστον η συλλογή αυτή αποτελούνταν με πάνω από 11.000 χειρόγραφα.
Άλγεβρα συνόλων

Άλγεβρα συνόλων ονομάζουμε μια μη-κενή συλλογή υποσυνόλων ενός συνόλου  \Omega \, που είναι κλειστή ως προς πεπερασμένες το πλήθος επαναλήψεις των συνολοθεωρητικών πράξεων. Οι συνολοθεωρητικές πράξεις είναι η τομή,η ένωση και το συμπλήρωμα.
Μια άλγεβρα συνόλων που είναι επί πλέον κλειστή ως προς άπειρες, αλλά αριθμήσιμες, φορές ένωση των υποσυνόλων της ονομάζεται σ-άλγεβρα.
Με τον όρο άλγεβρα συνόλων μπορεί να εννοούμε γενικά το μάθημα της θεωρίας συνόλων, το να λύνει κανείς ασκήσεις με πράξεις μεταξύ συνόλων κλπ, και όχι ένα "αυστηρά ορισμένο" μαθηματικό αντικείμενο όπως περιγράφηκε πιο πάνω.
Φανάρι (συντήρηση φαγητού)

Κατασκευή

Ήταν κατασκευασμένο με μεταλλικό ή πλαστικό σκελετό, τόσο ελαφρύ που να μπορεί να κρέμεται χωρίς δυσκολία και γύρω - γύρω καλυπτόταν από σίτα. Μπροστά είχε πόρτα και δύο ράφια για να ακουμπούν τα διάφορα τρόφιμα. 

Χρήση στην οικιακή ζωή

Το λεγόμενο «φανάρι», ήταν κρεμασμένο είτε έξω στην αυλή, είτε στον τοίχο του σπιτιού  στην οροφή της κουζίνας και συνήθως ανεβοκατέβαινε με σχοινί περασμένο σε τροχαλία. Πολλές φορές το κρεμούσαν στις βορινές βεράντες απλά για να είναι δροσερά τα τρόφιμα από τον αέρα, όχι στις νότιες βεράντες προς αποφυγή της σκόνης, της υγρασίας και κυρίως να προστατεύονται από τις ανεπιθύμητες επισκέψεις εντόμων, τρωκτικών και γατών.
Σχεδόν όλο το περίσσευμα του φαγητού, φυλάσσονταν στο εσωτερικό του, ακόμα και μέχρι την επόμενη ημέρα.
Το φανάρι αντικατέστησαν τα ψυγεία με τον πάγο σε μορφή παγοκολώνας, που προμήθευε καθημερινά ο παγοπώλης της γειτονιάς.

Σύγχρονη χρήση

Σήμερα το φανάρι είναι ξεπερασμένο είδος οικιακής χρήσης, που τείνει να καταργηθεί που όμως κάποιες φορές μπορεί να δούμε να διακοσμεί ένα σύγχρονο σπίτι και θυμίζει το πόσο γρήγορα όλα αλλάζουν και με πόσο γοργό ρυθμό η τεχνολογία εξελίσσεται. Αποτελεί έκθεμα σε συγκεκριμένα μουσεία, είδος πώλησης στα παλαιοπωλεία και αντικείμενο απορίας για τις νεώτερες ηλικίες.
Γουέλινγκτον Ολύμπικ

Στο Κύπελλο

Στο Κύπελλο Ν. Ζηλανδίας ή "Chatham Cup" έλαβε μέρος για πρώτη φορά το 1969 ως "Χριστιανική Νεολαία". Με εξαίρεση το 1971 που έφτασε ως τον 4ο γύρο και το 1982 που αποκλείστηκε στον 3ο γύρο, η CYFC δεν κατάφερε να φτάσει άλλη φορά πέραν του 2ου γύρου, ενώ πολλές σεζόν αποκλειόταν από τους προκριματικούς, δηλαδή πριν τον 1ο γύρο. Ως "Ολύμπικ" η ομάδα είχε καλύτερη τύχη στο θεσμό αυτό. Το 1987 έφτασε στον 5ο γύρο, το 1989 για πρώτη φορά στον 6ο (16 ομάδες), το 1993 στα προημιτελικά και το 1994 στον τελικό. Ακολούθησαν κι άλλες σημαντικές πορείες στο Κύπελλο: ως τον 6ο γύρο (1997), στα ημιτελικά (2005) και στα προημιτελικά (2006), με αποκορύφωμα την κατάκτηση του Κυπέλλου το 2009.
2986 Μριναλίνι

Φυσικά χαρακτηριστικά

Η μέση διάμετρος του Μριναλίνι εκτιμάται σε 20,53 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0729. Ο Μριναλίνι περιστρέφεται γύρω από τον εαυτό του μία φορά κάθε 12 ως 20 ώρες περίπου.
Σημαία της Κάτω Σαξονίας

Η σημαία του κρατιδίου της Κάτω Σαξονίας είναι σχεδόν ίδια με την ομοσπονδιακή σημαία, με τη διαφορά ότι συμπεριλαμβάνει στο κέντρο το οικόσημο του κρατιδίου. Οι διαστάσεις της κρατικής και πολιτικής σημαίας είναι 2:3. Καθιερώθηκε στις 13 Απριλίου του 1951.

Περιγραφή

Η σημαία είναι ίδια ακριβώς με τη σημαία της Γερμανίας, (με χρώματα το μαύρο, το κόκκινο και το χρυσό), με τη διαφορά ότι φέρει στο κέντρο της το οικόσημο του κρατιδίου, δηλαδή θυρεό ερυθρού πεδίου με ίππο αργυρό σε στάση εφορμώντος.
Η κρατική σημαία, όταν χρησιμοποιείται στη θάλασσα, έχει τριγωνικές τις άκρες από δεξιά. Η ίδια χρησιμοποιείται επίσης στα οχήματα αξιωματούχων.

Ιστορικά στοιχεία

Με την ίδρυση της Κάτω Σαξονίας το 1946 με συγχώνευση των κρατιδίων του Μπραουνσβάικ (Braunschweig), του Ολδεμβούργου (Oldenburg), του Σάουμπουργκ-Λίππε και του Αννόβερου, παρουσιάστηκε πρόβλημα στο να βρεθεί κάποια σημαία δεδομένης της ιστορίας όλων των πρώην εδαφών. 
Μια ανεπίσημη σημαία παρουσιάστηκε γύρω στα 1948 και ήταν δίχρωμη (κόκκινη και λευκή) με το οικόσημο στο κέντρο. Επίσης η σημαία του πρώτου τοπικού πρωθυπουργού ήταν κόκκινη με το λευκό άλογο στο κέντρο. Το άλογο παριστανόταν να τρέχει. Τελικά, το 1951 η σημαία έλαβε τη σημερινή της μορφή.
Μεσολιθική περίοδος

Η Μετάβαση

Η συγκεκριμένη αλλαγή είχε ως αποτέλεσμα την βαθμιαία εξημέρωση φυτών και ζώων και το σχηματισμό κοινοτήτων σε μόνιμες εγκαταστάσεις, σε διάφορες εποχές και τόπους. Και τούτο γιατί ενώ οι Μεσολιθικοί πολιτισμοί στην Ευρώπη διήρκεσαν σχεδόν μέχρι το 3.000 π.Χ. οι Νεολιθικές κοινότητες αναπτύχθηκαν στη Μέση Ανατολή μεταξύ του 9.000-6.000 π.Χ. Στη μεσολιθική φάση ανάπτυξης του ανθρώπινου πολιτισμού, εντοπίζουμε το ενδιαφέρον μας στην ποικιλία των τεχνικών κυνηγίου, αλιείας και τροφοσυλλογής που αναπτύχθηκαν. Η ποικιλία πιθανολογείται ότι είναι το αποτέλεσμα της προσαρμογής των ανθρώπων στις βαθμιαίες κλιματικές αλλαγές που επέφερε η υποχώρηση των παγετώνων,η ανάπτυξη των δασών στην Ευρώπη και των ερήμων στη Β. Αφρική.

Χαρακτηριστικά

Χαρακτηριστικά αυτής της περιόδουν συνιστούν οι εκτεταμένες αλιευτικές -στη βάση τους- παραποτάμιες και παραλίμνιες εγκαταστάσεις, εκεί όπου αφθονούσαν δηλαδή τα ψάρια ως πηγή τροφής. Επίσης, οι μικρόλιθοι της Μεσολιθικής περιόδου είναι ακόμα μικρότεροι και περισσότερο επεξεργασμένοι απ' ό,τι στην ύστερη παλαιολιθική περίοδο. Σε αυτή την περίοδο αναπτύσσεται η χρήση του τόξου και η χρήση της κεραμεικής, αν και ενίοτε η παρουσία τέτοιων ευρημάτων σε μεσολιθικούς οικισμούς ερμηνεύεται ως αποτέλεσμα επαφής με νεολιθικές κοινότητες.

Πολιτισμοί

Ο Αζιλαίος πολιτισμός -ο πλέον πρώιμος αντιπρόσωπος του μεσολιθικού πολιτισμού στην Ευρώπη- με επίκεντρο την περιοχή των Πυρηναίων εξαπλώθηκε στις περιοχές της σημερινής Ελβετίας, του Βελγίου και της Σκωτίας. Διάδοχός του θεωρείται ο Ταρδενισιανός πολιτισμός, που απλώθηκε στις περισσότερες περιοχές της Ευρώπης. Στη συνέχεια αναπτύχθηκε ο Μαγκλεμοσιανός (Maglemosian) πολιτισμός στις περιοχές της Βαλτικής, που πήρε το όνομά του από περιοχή της Δανίας και έχει να επιδείξει προωθημένες τεχνικές στην κατασκευή χειροπελέκεων και οστέινα εργαλεία. Επίσης από περιοχή της Δανίας πήρε το όνομά του ο πολιτισμός Ertebolle που εκτείνεται χρονικά στο μεγαλύτερο τμήμα της ύστερης Μεσολιθικής. Ύστεροι πολιτισμοί της Μεσολιθικής, όπως ο Καμπινιανός (Campignian) και ο Αστούριος (Asturian), είναι πολύ πιθανό να είχαν επαφές με τις πρώιμες φάσεις ανάπτυξης της Νεολιθικής. Η Μεσολιθική περίοδος σε άλλες περιοχές εκπροσωπείται από τον Νατούφιο (Natufian) πολιτισμό στη Μ. Ανατολή, τον Βαντάριο (Badarian) και τον Γέρζειο (Gerzean) στην Αίγυπτο και τον Κάψιο (Capsian) στη Β. Αφρική. Ειδικότερα ο Νατούφιος πολιτισμός παρέχει τις πιο πρώιμες αποδείξεις της μετάβασης από τη Μεσολιθική στον νεολιθικό τρόπο ζωής.
Baileys Irish Cream

To Baileys Irish Cream (ή απλά Baileys), είναι ένα Iρλανδικό λικέρ που έχει ως βάση ουίσκι και κρέμα, και κατασκευάζεται από την R. A. Bailey & Co. of Dublin, Ireland. Έχει περιεκτικότητα 17% σε αιθυλική αλκοόλη.
Εισηγμένο το 1974, το Baileys ήταν το πρώτο Ιρλανδικό λικέρ κρέμας στην αγορά, αν και σήμερα υπάρχει ένας αυξανόμενος αριθμός άλλων διαθέσιμων παρόμοιων ποτών.

Παρασκευή

Το Baileys ήταν το πρώτο λικέρ που συνδύασε επιτυχημένα την κρέμα και το αλκοόλ. Η κρέμα και το ουίσκυ είναι ομογενοποιημένα διαμορφώνοντας ένα γαλάκτωμα, με την ενίσχυση ενός γαλακτωματοποιητή που περιέχει φυτικό έλαιο. Αυτή η διαδικασία αποτρέπει το διαχωρισμό του ουίσκυ και της κρέμας. Η ποσότητα άλλων χρησιμοποιούμενων συστατικών δεν είναι γνωστή, αλλά περιλαμβάνει σοκολάτα, βανίλια, καραμέλα και ζάχαρη. Σύμφωνα με τον κατασκευαστή δεν απαιτείται κανένα συντηρητικό, καθώς το ουίσκυ χρησιμοποιείται για να συντηρήσει την κρέμα.
Η κρέμα που χρησιμοποιείται στο ποτό προέρχεται από την Avonmore Waterford Plc -ένα συνεταιριστικό γαλακτοκομείο που βρίσκεται περίπου 70 μίλια έξω από το Δουβλίνο. Περισσότερα από 4 εκατομμύρια λίτρα Ιρλανδικής κρέμας ετησίως χρησιμοποιούνται στην παραγωγή του Baileys. Αυτό ανέρχεται στο 4,3% της συνολικής παραγωγής γάλακτος της Ιρλανδίας.

Αποθήκευση και ζωή του προϊόντος στο ράφι

Σύμφωνα με τον κατασκευαστή, το Baileys έχει ζωή προϊόντος στο ράφι διαρκείας 24 μηνών και πρέπει να αποθηκευτεί μεταξύ 0ᵒ και 25ο C.

Σερβίρισμα

Το Baileys σερβίρεται με πάγο, αναμειγμένο με θρυμματισμένο πάγο, με καφέ ή σε διάφορα κοκτέιλς.
Η Ιρλανδική Κρέμα μπορεί να καταναλωθεί και σκέτη, με πάγο ή ως τμήμα ενός κοκτέιλ. Συνήθως χρησιμοποιείται ως προσθήκη στον καφέ αντί κρέμας ή ζάχαρης. Ο Καφές Baileys γίνεται χρησιμοποιώντας ένα μέρος Baileys. Όπως συμβαίνει με το γάλα, η κρέμα πήζει όποτε έρχεται σε επαφή με ένα ασθενές οξύ. Το γάλα και η κρέμα περιέχουν καζεΐνη, η οποία πήζει, όταν αναμιγνύεται με ασθενή οξέα όπως το λεμόνι, το ανθρακούχο νερό ή το ανθρακικό. Ενώ αυτή η έκβαση είναι ανεπιθύμητη στις περισσότερες περιπτώσεις, μερικά κοκτέιλ ενθαρρύνουν συγκεκριμένα την πήξη, με χαρακτηριστικό παράδειγμα το Cement Mixer.
Αντώνιος Μαντζαβίνος

Βιογραφία

Ήταν διευθυντής της "Φερστ Νάσιοναλ Σίτι Μπανκ" στα 1968.
Από τις 22 Δεκεμβρίου 1966 ως τις 3 Μαΐου 1967 στην υπηρεσιακή κυβέρνηση του Ιωάννη Παρασκευόπουλου ήταν υφυπουργός Συντονισμού.
Βερμόντ

Ιστορία

Στην περιοχή αρχικά ζούσαν ιθαγενείς πληθυσμοί (Αμπενάκι και Ιροκουά). Το 1609 ο Γάλλος εξερευνητής Σαμουέλ ντε Σαμπλαίν την προσάρτησε στην αποικία της Νέας Γαλλίας. Μετά την ήττα της Γαλλίας στον Πόλεμο Γάλλων και Ινδιάνων (το βορειοαμερικάνικο μέτωπο του Επταετούς Πολέμου) η κτήση της πέρασε στους Βρετανούς. Για πολλά χρόνια γειτονικές αποικίες, ειδικά της Νέας Υόρκης και του Νιου Χάμσαϊρ, διεκδίκησαν τον έλεγχό της, τελικά όμως επικράτησαν τοπικές στρατιωτικές οργανώσεις, που δημιούργησαν μια ανεξάρτητη πολιτεία. Η ανεξαρτησία κηρύχθηκε στις 15 Ιανουαρίου 1777 και για τους πρώτους έξι μήνες η πολιτεία είχε το όνομα Νέο Κονέτικατ (New Connecticut). Στη συνέχεια μετονομάστηκε σε Δημοκρατία του Βερμόντ (Vermont Republic) και παρέμεινε ανεξάρτητη για 14 χρόνια. Το όνομά της προέρχεται από τις γαλλικές λέξεις "Monts Verts" (=πράσινα βουνά) . Στις 4 Μαρτίου 1791 η Δημοκρατία του Βερμόντ προσχώρησε στις Ηνωμένες Πολιτείες ως η 14η πολιτεία, η πρώτη μετά τις πρωταρχικές 13 πολιτείες που δημιούργησαν την Ένωση.
Γκρίμσο (σκάκι)

Η διατομή Γκρίμσο (Intersection Grimshaw) παρουσιάστηκε για πρώτη φορά το 1850 σε σκακιστικό πρόβλημα του συνθέτη Γουόλτερ Γκρίμσο, από τον οποίο πήρε το όνομά της.
Διεθνές Κινηματογραφικό Φεστιβάλ της Ουαγκαντουγκού

Το Διεθνές Κινηματογραφικό Φεστιβάλ της Ουαγκαντουγκού, είναι το μοναδικό διεθνές κινηματογραφικό φεστιβάλ της Αφρικής. Διεξάγεται κάθε δύο χρόνια και είναι περισσότερο γνωστό ως FESPACO. Η έδρα του είναι η πρωτεύουσα της Μπουρκίνα Φάσο, η Ουαγκαντουγκού. Στην απονομή του 2009, κέρδισε το μεγάλο βραβείο η ταινία "Teza" του Χαϊλέ Γκερίμα, που καταγράφει την εποχή της δικτατορίας στην Αιθιοπία.
Στην τελευταία απονομή του 2013, κέρδισε η ταινία του Σενεγαλέζου Αλέν Γκομίς "Tey".